open-index/open-wikipedia-markdown huggingface dataset:
Egil Sinding-Larsen

**Egil Sinding-Larsen** (1931–2000) var en aktivist innenfor kulturminnevern, især arkitektur og bygningsvern, og ble utnevnt til statsstipendiat i 1994. 

Han var utdannet cand.mag., og begynte sitt arbeide i kulturminnevernet som arkivassistent hos Riksantikvaren i 1957. Han fikk stilling som *hovedsekretær* i Foreningen til norske Fortidsminnesmerkers Bevaring, i 1960, og tok i 1961 initiativ til den tydeliggjøring av skille mellom foreningen og riksantikvarembedet som ble utredet og drøftet gjennom hele 1960-tallet, og ble gjennomført ved foreningens opprettelse av eget sekretariat i 1969 og ved en organisasjonsutredning i 1973. 

I 1973 sluttet Sinding-Larsen i foreningen, og ble ansatt i Norsk kulturråd med arbeidsoppgaver innen kunst og arkitektur. Han ble utnevnt til leder for Utsmykkingsfondet for offentlige bygg da dette ble opprettet i 1976, og hadde stillingen til han i 1994 ble utnevnt til statsstipendiat. Som statsstipendiat arbeidet han bl.a. med å kartlegge Oslos fasadeutsmykning.

## Bibliografi
* *Ulvdal stavkirke i Numedal*. 1960, 1966. 22 s.
* *Torpo stavkirke*. Av Anders Bugge; rev. utg. ved Egil Sinding-Larsen. 1962, 1966. 16 s.
* *[[Vøienvolden gård|Vøienvolden]], fra bondegård i Christiania bymark til museum*. 1966, 1979. 11 s.
* *Byggeskikk på landsbygda, bakgrunn og utviklingstendenser*. Foredrag av Olav Hjulstad, Hilmar Stigum, E. Sinding-Larsen [m.fl.]. Landbruksforlaget, 1975 
* *Kvernes stavkirke*. 1979. 16 s.
* «*Parkering forbudt i Edens have*». I: *[[St. Hallvard (tidsskrift)|St. Hallvard]]*, nr 3, 1995. *Om byplanlegging i Oslo

== Kilder ==
* [http://www.sinding-larsen.no/egil.htm Nekrolog i Aftenposten, gjengitt her]
* Christie, Sigrid. «Egil Sinding-Larsen til minne» I: *FNFB Årbok'', 2001, s 14-15

## Se også
* Slekten Sinding-Larsen
Kenneth Rosén

**Kenneth Rosén** (født 16. september 1951, død 27. desember 2004) var en svensk fotballspiller og trener. Rosén var målvakt i Örebro SK fra 1974 til 1976 før han begynte sin trenerkarrière i Laxå IF i 1977. Han fortsatte senere i Karlsunds HFK fra 1977 til 1978, og deretter i Örebro SK fra 1980 til 1982. 

Han var trener for flere norske klubber og for B68 Toftir på Færøyene før han fikk trenerjobben i Gefle i 2003. Rosén bidrog til lagets andreplass i Superettan i 2004 og førte dermed laget til spill i Allsvenskan i 2005. I Norge er han mest kjent for sin tid som trener i Bryne FK, (1997–2000), da han førte jærklubben til opprykk til Eliteserien i 1999. Rosén var også trener for Kongsvinger, Raufoss, Skjetten og Hønefoss i sin tid i Norge. Han var også sportslig leder i Vålerenga Fotball.

## Eksterne lenker
*
Iŋgor Ántte Áilu Gaup

**Iŋgor Ántte Áilu Gaup** (født 1960) er en samisk artist, skuespiller, komponist, dikter, fløytist og folkemusiker (joik). Han er også kjent under artistnavnet **Ailloš**.

## Samisk rockehelt og Beaivváš
Gaup var på 70-tallet med i den samiske rockegruppen Ivnniiguin, som etter sin offisielle oppløsning i 1980 bl.a. arrangerte dikt av Ailo Gaup, og som senere endte opp i musikalen *Min Duoddarat – Våre vidder* på Det Samiske Nasjonalteatret Beaivváš (SNTB) i Kautokeino og under Festspillene i Nord-Norge. Dette avstedkom en teater-interesse som ledet til etableringen av Beaivváš Sámi Našunálateáhter, der han har vært tilknyttet siden 1983.
Ivnniiguin var det aller første samiske rockebandet. De var aktive fra 1978 til 1980. På denne tiden oppnådde de høy popularitet i de samiske områdene gjennom radiospilling og konserter, turneer og TV. I 1997 spilte de sammen igjen for første gang på 17 år, og spiller i dag (2008) fortsatt sammen. Áilu er fortsatt vokalist i bandet.

## ''Veiviseren''
*Iŋgor Ántte Áilu Gaup* var en pionér, som alt på slutten av 70-tallet eksperimenterte med tradisjonell samisk musikk (joik), og blandet dette med andre stilarter. Denne formen for musikalsk uttrykk kaller vi i dag for: *[[World Music]]*. Som skuespiller er han velkjent for sin rolle i Nils Gaups filmklassiker Veiviseren. Han har også hatt mindre roller i norsk film (*[[Brødrene Dal og legenden om Atlant-is|Brødrene Dal og Legenden om Atlant-is]]* 1994) og reklameinnslag for TV.

## Med Jan Garbarek
Som musiker er han også kjent for sitt bidrag på Jan Garbareks album: *I took up the runes* (1990). Med Nils-Aslak Valkeapää ga han ut *Sápmi lottážan* (1993). Gaup deltok som en av hovedartistene på Riddu Riđđu-festivalen i 2003 bl.a med gitaristen Hallgeir Pedersen. Siden 1993 har han vært med i trekkspilleren Gabriel Fliflets Fri Flyt, som i samarbeid med Knut Reiersrud turnerte landet med jazzjoik-forestillingen *Saman i gaman* (bl.a. Moldejazz 2004). Han har i den senere tid laget forestillingen «Jasat» med Samiska teatern i Kiruna og Sørsamisk teater. Gaup mottok Nordlysprisen 2003, og deltok på Nordlysfestivalen 2004 med Solveig Kringlebotn. Sammen med Kristin Mellem utga han *Jeđđehus* i 2004, som de ble nominert til Edvard-prisen 2005 i klassen tradisjonsmusikk for. Han har senere gitt ut plate med musikerne Svein Schultz, Kenneth Ekornes og Stein Austrud.

Ingor Ánte Áilo Gaup er bror til politiker og professor Ole Henrik Magga og kunstneren Josef Halse.

## Referanser


## Eksterne lenker
* 
* 
* 
* 24k - Beaivváš   
* ''Riddu Riddu'', 2003
* 8k – Rigoberta Menchu, Fredsprisutdelingen
*  

*
Yrkestransportloven

**Yrkestransportloven** (egentlig **Lov om yrkestransport med motorvogn og fartøy**) av 1. januar 2003, har som formål å sikre kvaliteten på personer som driver med yrkestransport og prosessen firmaer bruker til yrkestransport.

## Eksterne lenker

* Lov om yrkestransport med motorvogn og fartøy – fra Lovdata
Tillandsia

***Tillandsia*** er en planteslekt i ananasfamilien som omfatter mer enn 400 arter.

Plantene danner ofte små, iøynefallende blomster. De vokser enten som epifytter, eller på fjellvegger og stener. Noen har tykke blader, andre har tynne.

Det vitenskapelige navnet *Tillandsia* er hentet fra navnet på den finske vitenskapsmannen Elias Tillandz.

## Eksterne lenker
*
Dean Leacock

**Dean Leacock** (født 1984) er en britisk fotballspiller som har spilt for tre engelske fotballklubber. Han spiller for Derby County i Premier League.

## Biografi
### Klubblag
Dean Leacock startet sin fotballkarriere i Fulham, og 4. desember 2002 debuterte han for klubben i en ligacupkamp mot Wigan Athletic. Hans første ligakamp for Fulham var mot Blackburn Rovers den 28. september 2003, og totalt spilte han fire ligakamper og en ligacupkamp for *the Cottagers* i 2003/04-sesongen.

I september 2004 ble Leacock lånt ut til Coventry City, og 11. september 2004 debuterte han for Coventry i en ligakamp mot Leeds United. Han returnerte til Fulham i november etter å ha fått med seg åtte ligakamper og en cupkamp for *the Sky Blues*. Kun to måneder senere, i januar 2005, ble han lånt ut for annen gang til Coventry City. I hans andre låneopphold for klubben fra West Midlands fikk Leacock med seg fem ligakamper og to cupkamper.

17. desember 2005 fikk Dean Leacock bokført sin første ligakamp for Fulham på over to år da klubben hans slo Blackburn Rovers 2-1. Totalt fikk han med seg fem ligakamper i 2005/06-sesongen, og i tillegg fikk han med seg to kamper i ligacupen.

11. august 2006 kjøpte Derby County Leacock for £375 000, og hans første kamp for Derby var 12. august 2006 i en ligakamp mot Hull City. Med unntak av en periode på høsten i 2006 der han var skadet har Dean Leacock vært fast i Derbys startoppstilling i 2006/07-sesongen. Totalt spilte han 38 ligakamper og 4 andre obligatoriske kamper for *the Rams* i hans første sesong for denne klubben.

## Karriere som spiller
### Klubblag

## Meritter
* Rykket opp til Premier League med Derby County da de vant playoff-finalen i Football League Championship i 2006/07-sesongen.

## Kilder
* Rollin, Glenda & Rollin, Jack: *SKYSPORTS FOOTBALL YEARBOOK 2007-08* (side 471).  Headline Book Publishing, London. ISBN 978-0-7553-1664-9

## Eksterne lenker
*
Dingodile

**Dingodile** er en av figurene i Crash Bandicoot-serien, en spillserie for Gameboy og PlayStation. Han er en av de mest fremtredende hjelperne til Crash' nemesis, Dr. Neo Cortex. Dingodile er ikke *bare* en følgesvenn, men faktisk en av de smartere i hæren på tross av at han er en blanding av hunderasen dingo og en krokodille. Han har australsk aksent og elsker å lese Shakespeare og spille krokket. Han har så godt som alltid med seg sin trofaste følgesvenn, flammekasteren.

## Oversikt
Han har opptrådt i disse spillene:
*Crash 3, 
*Crash Team Racing, 
*Crash Bash, 
*Crash Bandicoot: The Wrath Of Cortex, 
*Crash Nitro Kart, 
*Crash Twinsanity.

## Team Racing og Nitro Cart
I de aller fleste av disse spillene opptrer Dingodile som «boss» eller en annen slags hindring på veien. Men i to av spillene: Crash Team Racing og Crash Nitro Kart er Dingodile en spillbar figur. 

*I CTR skal han stoppe det racing-gale romvesenet Nitrous Oxide fra å gjøre deres verden om til en parkeringsplass i betong. 
*I CNK blir Dr. Neo Cortex og hans hær bortført av Keiser Velo 27. og Dingodile blir satt i transe av N. Trance, og kjører dermed for motstandernes lag.

I begge spillene kjører Dingodile en kart som er forbeholdt proffene; med stor fart på rett slette, men han tar ganske drøye svinger. Dingodile forandrer seg ofte fra spill til spill, blant annet ved at han noen ganger bytter bukser.

## Referanser
Håkon Vestly

**Håkon Vestly** (født 1957) er soloklarinettist i Stavanger Symfoniorkester, en stilling han har hatt siden 1977. 

Vestly har studert hos Richard Kjelstrup i Oslo og hos T. Friedli, Sveits. Ved siden av arbeidet i SSO underviser Vestly i klarinett hovedinstrument og kammermusikk ved Universitetet i Stavanger. Vestly er også en aktiv kammermusiker og har vært medlem av Stavanger Samtidsensemble siden det ble stiftet i 1991. 

Olav Berg har komponert en klarinettkonsert som er tilegnet og uroppført av Vestly. Verket er innspilt med Vestly som solist. Vestly har også deltatt på flere andre innspillinger med SSO, har mottatt Shellprisen, vært festivalmusiker under Stavanger internasjonale kammermusikkfestival og hatt flere solistoppdrag.

Han er sønn av Johan og Anne-Cath. Vestly og bror av Jo Vestly. Han er derved også nevø av Mentz Schulerud og fetter av Ingrid Schulerud.

## Referanser
Maud (navn)

**Maud** er en variant av kvinnenavnet Matilda.

*Maud* har norsk navnedag den 22. juni.

## Etymologi
Maud har opprinnelse i gammelfranske *Mahaut*, videre fra middelalderlatin *Matilda* og gammelhøytysk *Mahthilda*.

## Utbredelse
I USA falt navnets popularitet som fornavn raskt etter 1900, og siden 1933 har det ikke forekommet blant de tusen mest brukte jentenavnene.

|}

## Kjente personer med navnet
Personene i listen er ordnet kronologisk etter fødselsår.
* Dronning Maud av Norge (1869–1938), Norges dronning 1905&ndash;1938
* Maud von Ossietzky (1888–1974), britisk-tysk kvinnesakskvinne
* Maud Adams (f. 1945), svensk filmskuespiller
* Maud Forsblad (f. 1958), bildekunstner
* Maud Gjeruldsen Bugge (f. 1962), bildekunstner
* Maud Angelica Behn (f. 2003), datter av prinsesse Märtha Louise av Norge og Ari Behn

## Referanser


## Eksterne lenker
*
Sigd

**Sigd** eller **skjære** er et landbruksredskap som består av et kort håndtak og et halvmåneformet skjæreblad. Sigder brukes til å skjære gress og høste korn for hånd. Det buede skjærebladet skjærer og samler stråene på en gang.

## Historikk
En kjenner sigder av flintstein fra steinalderen i Norge for fem tusen år siden. I jernalderen, det vil si fra rundt år 500 før kristus, ble imidlertid sigder og ljåer smidd av jern, noe som gjorde engslåtten mer effektiv. I moderne landbruk har slåmaskiner og skurtreskere overtatt arbeidet. 

Et blad som har blitt brukt til å skjære kornslag som inneholder silisiumdioksid, får et spesielt skinn av dette. Dette særpreget kan arkeologer bruke til å se om eldgamle steinredskaper har blitt brukt til jordbruk.

## Mytologi og symbolikk
I gresk mytologi brukte Kronos og Persevs sigden som våpen.

Det er blant annet en sigdformet «halvmånekniv» i seglene til skomakerlaugene i Bergen og Oslo (Christiania) fra 1600-tallet. Der er dette et redskap som også er brukt av salmakere og andre som behandlet lær.

Innen kommunismen ble hammer og sigd et symbol på arbeidere og bønder. Dette symbolet ble blant annet brukt i det sovjetrussiske flagget og riksvåpenet.

## Se også
* Ljå
* Skurtresker
* Jordbruk
* Norges kulturlandskap
* Kniv
* Hammer og sigd
* Snidel

## Referanser


## Eksterne lenker
* 
*  Gamle sigder
*  Vikingsigd
PH Kongle

**PH Kongle** er en designerlampe produsert av Louis Poulsen. Lampen ble designet av Poul Henningsen i 1958 og fikk da navnet *PH Kogle*.

Lampen er designet som en 360-graders blendefri lampe laget av 72 blad som ligner en kongle eller artisjokk (begge brukes som navn på forskjellige språk). Navnene er tilpasset de forskjellige språk av produsenten. Lyskilden/pæren kan ikke sees direkte, og lyset styres og reflekteres i bladene slik at hele konglen lyses opp.

I dag leveres PH Konglen i kobber, hvit eller stål i tre forskjellige størrelser. Bladene er laserskåret stål for å produsere dens designformer. Lampen som kan veie opp til 22,5 kg holdes oppe av en stålwire.  

## Navn

Det norske navnet har den antagelig fått fra en kongle. I dag heter den **PH Kongle**.

På dansk heter den i dag **PH Kogle** (*[[kongle]]*), på engelsk **PH Artichoke** (*[[artisjokk]]*) og på tysk **PH Zapfen** (*[[kongle]]*).

## Referanser


## Eksterne lenker
* Louis Poulsen – PH Kongle
* Louis Poulsen PH Kongle (''Artichoke'') on designer-lights.com
Israel Jacobson

**Israel Jacobson** (født 17. oktober 1768 i Halberstadt, død 14. september 1828 i Berlin) tilhørte den jødiske reformbevegelsen, og spilte en viktig rolle innen pedagogiske reformer og gudstjenestereformer i tysk liberal jødedom.

## Liv og virke
### Bakgrunn
Jacobson kom fra enkle kår. Da utdannelsen ved den offentlige skolen i Halberstadt var utilstrekkelig, gikk han hovedsakelig på jødiske religiøse skoler, og tilegnet seg kunnskaper på egen hånd. 19 år gammel forlovet han seg med Philip Samsons barnebarn. 

### Karriere
Samson grunnla Samsonskolen i Wolfenbüttel, hvor bl.a. Leopold Zunz og Isaak Markus Jost var utdannet. Han reiste til Braunschweig, der han tjente en betydelig formue, og i 1801 åpnet han en skole i Seesen hvor 40 jødiske og 20 kristne barn fikk fri kost og fri undervisning sammen. Jacobsons skole ble fort berømt, og flere hundre elever fikk i årenes løp sin undervisning ved den. I de hundre årene skolen eksisterte hørte den til de fremste innen alle områder av sitt pedagogiske arbeid.

Kort etter grunnleggelsen av skolen fant Jacobson det nødvendig å gi ungdommene muligheten til dypere religiøse opplevelser. I 1810 bygget han en synagoge på skoleområdet, og utrustet den med et orgel, noe som innenfor jødedommen var nytt. Ved siden av hebraiske bønner innførte han også bønner og prekener på tysk. Etter opprettelsen av kongeriket Westfalen med Napoleons bror Jérôme som konge, ble Jacobson, som hadde slått seg ned i residensbyen Kassel, utnevnt til president for det jødiske konsistorium. I denne egenskap fortsatte han med øket kraft sine reformbestrebelser: Han åpnet et gudshus i Kassel med en ritus tilsvarende den i Seesen, og finansierte et seminar for utdannelse av jødiske lærere.

Etter at Napoleon ble styrtet i 1815 flyttet Jacobson til Berlin, og fortsatte der sitt reformarbeid. Han åpnet et bønnerom i sitt eget hus, hvor det ble holdt prekener av bl.a. Zunz og Berthold Auerbach. Den prøyssiske regjeringen, som ikke hadde glemt Jacobsons franske sympatier og dessuten fikk stadig flere klager fra ortodokse jøder på Jacobsons virksomhet, gav ikke tillatelse til videreføring av de reformerte gudstjenestene.

Jacobson gikk inn for å fremme forståelsen mellom jøder og kristne, og støttet trengende av begge konfesjoner. Takket være hans innflytelse ble den århundregamle «jødeskatten», *Leibzoll*, avskaffet i 1823 i hertugdømmet Braunschweig-Lüneburg. 

Han døde i 1828 i Berlin, og ble begravet på den jødiske gravlunden i Schönhauser Allee.

## Referanser


## Eksterne lenker
* 
* Hochschule für Jüdische Studien
* Union progressiver Juden
* Jewish Encyclopedia
Salme

**Salmer** er sanger med kristent innhold som blir sunget ved gudstjenester og oppbyggelser. Ordet kommer fra det greske ordet ψαλμοί , psalmoi som betyr "musikk" eller "lovsang" mens det hebraiske ordet er תְּהִלִּים‎, tehillim som betyr å "prise".

Det er vanlig å dele inn salmene i tre grupper: a) lovsanger og takkesalmer, b) bønnesalmer og c) betraktningssalmer, hvor dikteren drøfter kristen tro og gjør den nærværende.
Salmer autoriseres til bruk ved gudstjenester ved at de blir tatt med i offentlig godkjente salmebøker.
## Se også
*Hymne
* Salmenes bok
* Norsk salmebok 2013

## Referanser

 
## Eksterne lenker
El Gran Carlemany

«**El Gran Carlemany**» er nasjonalsangen til Andorra. Den har tekst av samfyrste og biskop Juan Bautista Benlloch y Vivó til melodi av Enric Marfany. Nasjonalsangen ble til i 1914 og første gang offisielt framført 8. september 1921. Teksten er på katalansk. I sangen, som i dens tittel, krediterer nasjonen Andorra den frankiske kongen Karl den store (*Carlemany*) for sin frihet.

## Tekst

## Referanser
Joe Profaci

**Joe Profaci** (født 2. oktober 1897 i Villabate ved Palermo på Sicilia, død 7. juni 1962 i Bay Shore Miami i USA) var en av New Yorks mafiabosser. Han startet og ledet Profaci-familien (som senere ble og nå er kjent som Colombo-familien) fra 1931 helt til han døde av hjerteproblemer i 1962.

Han var mislikt av mange, mye på grunn av at han innførte et «fond» hvor alle medlemmene i Colombo-familien måtte betale et månedlig beløp på 25 dollar som visstnok skulle gå til et fond som ville hjelpe mafiamedlemmers familie hvis mafiaen kom i fengsel. De som nektet å betale ble som regel drept, det samme gjaldt de som var uenig med Profaci på andre områder også. Men disse pengene ble bare satt inn sammen med de andre enorme mengdene med penger som kom inn fra andre mafiaaktiviteter. Joe Profaci levde et luksuriøst liv da han var på sitt høyeste. Profacis hjem var bygd på en 13&nbsp;300m² tomt *(13,3 [[daa]])*, med hans egen private flyplass.

Som de fleste andre mafiosoer drev Profaci også lovlige foretak, som import av olivenolje, noe som gjorde at han ble kalt for «Olive Oil King» *(Olivenoljekongen)*. 

Colombo-familiens aktivitet var basert i Brooklyn. Det kan også nevnes at Profaci var en hengiven katolikk som donerte en god del penger til katolske veldedighet.
Colombo-familien gjennomgikk en intern krig i 1960, da de tre Gallo-brødrene ledet av Joe Gallo prøvde å ta over familien. Likevel klarte Profaci å beholde makten til han døde i 1962. Mer om dette i artikkelen om Colombo-familien.

## Se også
* Om De fem familiene 
* Historien om Colombo-familien

## Referanser


## Eksterne lenker
* www.carpenoctem.tvs artikkel om Joseph Profaci
Abraham-Geiger-Kolleg

**Abraham-Geiger-Kolleg** er et rabbinerseminar i Potsdam i Tyskland, som ble grunnlagt i 1999. Det er reformjødisk og er åpent for både kvinner og menn. Seminaret er oppkalt etter Abraham Geiger, en av grunnleggerne av den reformjødiske retning innen jødedommen, og ble etablert av rabbinerne Walter Jacob og Walter Homolka. Homolka er dets rektor. Det har vært tilknyttet World Union for Progressive Judaism fra 2001, og fra 2005 er dets kandidater også godkjent av Central Conference of American Rabbis. Det første studiekullet ble ordinert som rabbinere den 14. september 2006.

Utdannelsen ved kollegiet tar fem år, og Abraham-Geiger-Kolleg samarbeider med *Kollegium Jüdische Studien*. Det er et «tilknyttet institutt» ved Universität Potsdam. Kandidatene får magistergrad i jødisk teologi.

Seminaret finansieres av den føderale regjeringen, Zentralrat der Juden in Deutschland og Leo Baeck-stiftelsen.

Hvert annet år utdeler seminaret Abraham-Geiger-prisen for «fortjenester for jødedommen i sin mangfoldighet» (*«Verdienste um das Judentum in seiner Vielfalt»*).

## Eksterne lenker

* https://web.archive.org/web/20070611191338/http://www.abraham-geiger-kolleg.de/dw_video1.php TV
* Abraham-Geiger-Kolleg
Ansvar

**Ansvar** er et flertydig ord som kan brukes om forskjellige begreper, særlig:

**oppgave*, oppdrag, aktivitet, arbeidsområde og lignende
*forpliktelse til å gjøre eller unnlate noe i moralsk, etisk og/eller juridisk forstand
*risiko i betydningen å bære konsekvenser av en uventet utvikling: vanligvis om det negative, det vil si å bli bebreidet, gjøre merarbeid, dekke utgifter og annet, men også om det positive, å få ros og annet som er fordelaktig  
*erstatningsansvar (juridisk)
*strafferettslig ansvar (juridisk)
*konstitusjonelt ansvar (juridisk).

Ofte brukes ordet *ansvar* i dagligspråket uten at det blir klargjort hva meningen er – eventuelt om avgiver sikter til flere av betydningene. Særlig forekommer dette i utsagn om at en person *bærer ansvaret* eller *har ansvaret* for en handling, unnlatelse, tilstand og lignende.
Petar Preradović

**Petar Preradović** (født 19. mars 1818 i Grabrovnica (daværende Stor-Østerrike), død 18. august 1872) var en kroatisk og tyskspråklig forfatter.

Han vokste opp i den serbisk-ortodokse kirke, men gikk senere over til katolisismen. Han var bestefar til Paula von Preradovic, som bodde i Østerrike.

## Referanser
Desimalgrader

**Desimalgrader** brukes ofte innen geografiske informasjonssystemer (GIS), kartprogrammer for web, som Google Maps samt GPS-mottakere for å uttrykke koordinater med bredde og lengde uten å bruke minutter og sekunder. En posisjon angitt med desimalgrader består av to desimaltall, der det første er bredden og det andre er lengden. For den sydlige halvkule brukes negative breddegrader; og for den vestlige halvkule brukes negative lengdegrader.

En bredde eller lengde angitt med grader, minutter og sekunder, som for eksempel *x***°***y***′***z***″**, kan konverteres til desimalgrader med formelen *x* + *y*/60 + *z*/3600. Deretter endres fortegnet til &minus; (minus) hvis det er den vestlige halvkule eller den sydlige halvkule det refereres til. For eksempel, de geodetiske koordinatene «38**°**53**′**23**″**&nbsp;N&nbsp; 077**°**00**′**32**″**&nbsp;V» uttrykkes i desimalgrader som «38,8897**°** &minus;77,0089**°**» (sentrum av Washington D.C.)

De fleste håndholdte GPS-mottakere kan oppgi desimalgrader med fem desimalers nøyaktighet (dvs. ), f.eks. 61,63643**°**&nbsp; 8,31249**°** (WGS 84), som er et punkt på toppen av Galdhøpiggen. Selve posisjonsangivelsen har da en maksimal usikkerhet på ca. 56&nbsp;cm i nord&ndash;syd-retning og ca. 26 cm i øst&ndash;vest-retning (hvilket er mange ganger bedre enn posisjonsnøyaktigheten til alle håndholdte GPS-mottakere).

Alle slags vinkler kan selvfølgelig også angis i desimalgrader, for eksempel  sirkelbue (én strek) er det samme som 11,25**°**.

## Se også
*Grad (vinkel)
*Bueminutt

## Referanser


## Eksterne lenker
* Flere grad-konverteringer (eng.).
Ustekveikja

**Ustekveikja** er en elv, og en del av øvre Drammensvassdraget. Den har sitt utspring i Ustekveikvatnet (1260 moh) like ved Fagervatn i Ulvik kommune i Vestland, på Hardangervidda, rett nord for Hardangerjøkulen. Elven renner sørøstover, ned til det regulerte Finsevatnet (1215–1212 moh) ved Finse og derfra videre sørøstover gjennom en rekke regulerte og uregulerte vann, blant andre Nygardsvatnet (995&ndash;984 moh) i Hol kommune i Buskerud, Sløddfjorden (985&ndash;970 moh) og Ustevatn (985&ndash;968 moh) ved Ustaoset, også det i Hol. Nedenfor Tungevatn ligger Ustekveikja kraftverk.

Etter Ustevatn skifter elven navn til Usta eller Usteåne og renner nordøstover til Ustedalsfjorden ved Geilo. Lenger ned i dalen blir Usta til Hallingdalselva.
 
## Annen bruk
Ustekveikja har gitt navn til Ustekveikja Energi AS, et energiselskap fra Geilo i Buskerud, grunnlagt i 1992. Tidligere hadde Ustekveikja Energi også to kraftverk, Ustekveikja og Ørteren.

## Se også
* Ustekveikja kraftverk, et vannkraftverk i Hol kommune i Buskerud, startet i 1983

## Referanser
Roger de Beaumont, 2. jarl av Warwick

**Roger de Beaumont, 2. jarl av Warwick** (født 1102, død 12. juni 1153), også kjent som **Roger de Neubourg**, var eldste sønn av Henry de Beaumont, 1. jarl av Warwick og hans hustru Marguerite. Han arvet tittelen jarl av Warwick etter sin far i 1123.

Han ble regnet som en gudfryktig og trofast mann, og i en samtidig krønike, *[[Gesta Regis Stephani]]*, omtales han som «en mann av mild innstilling». Han åpnet *Hospital of S. Michael*, et leprosarium i Warwick, og finansierte dette ved å overføre tienden fra Wedgnock og annen eiendom. Han gav også donasjoner til tempelriddernes hus utenfor Warwick. Under kong Stefan grunnla han også et kloster viet til St. Kenned ved Llangennilth i Glamorgan. Klosteret var tilknyttet St. Taurinus' kloster i Évreux i Normandie.

Roger besøkte Det hellige land flere ganger, og deltok i andre korstog. Det ser også ut til at han sluttet seg til Konrad III av det tysk-romerske rikes ekspedisjon etter beleiringen av Lisboa. 

## Familie
Roger giftet seg i 1130 med Gundred de Warrenne, datter av William Warenne, 2. jarl av Surrey og Elizabeth de Vermandois. De fikk seks barn:
# William de Beaumont, 3. jarl av Warwick
# Waleran de Beaumont, 4. jarl av Warwick
# Henry de Beaumont, dekan i Salisbury i 1205
# Agnes de Beaumont, gift med Geoffrey de Clinton, kongelig kammerherre
# Margaret de Beaumont
# Gundred de Beaumont, gift med 1) Hugh Bigod, 1. jarl av Norfolk og 2) Roger de Glanville

## Referanser
Sigbjørn Heie

**Sigbjørn Heie** (født 1945) er en norsk forfatter. 

Heie bor på Frekhaug i Meland kommune. Han har skrevet en rekke romaner, noveller og barnebøker. Fra 1978 til 1979 var han redaktør i Norsk Barneblad. Han er utdannet lærer.

Sammen med Ragnar Hovland, Per Olav Kaldestad og Einar Økland skrev Sigbjørn Heie under pseudonymet John Donner Sommerset-serien, en nynorsk krimserie for ungdom. Serien bestod i alt av 13 bøker. 

Heie har også bidratt i mange antologier og tidsskrift.

## Bibliografi
* 1972 &ndash; *Bilete* &ndash; diktsamling
* 1976 &ndash; *Sommaren det hende* &ndash; ungdomsbok
* 1976 &ndash; *Sommar for Eli* &ndash; ungdomsbok
* 1976 &ndash; *Stillferdig landskap* &ndash; diktsamling
* 1977 &ndash; *Eple i måneskinn* &ndash; novellesamling
* 1977 &ndash; *Framfor det ukjende* &ndash; barnebok
* 1977 &ndash; *Køyr fortare!* &ndash; ungdomsbok
* 1978 &ndash; *Eli vårvon* &ndash; ungdomsbok
* 1978 &ndash; *Du drøymer draumen din* &ndash; diktsamling
* 1979 &ndash; *Utvist* &ndash; ungdomsbok
* 1979 &ndash; *Stilla kring oss* &ndash; diktsamling
* 1980 &ndash; *Ei gåte å løysa* &ndash; ungdomsbok
* 1980 &ndash; *Ein annan dans* &ndash; ungdomsbok
* 1980 &ndash; *Grøn leik* &ndash; diktsamling
* 1981 &ndash; *Kva gøymde Buhola?* &ndash; barnebok 
* 1982 &ndash; *Saftig, salig sommar* &ndash; roman
* 1983 &ndash; *Blå fugl og kvite skyer* &ndash; barnebok
* 1984 &ndash; *Nedbør* &ndash; diktsamling
* 1985 &ndash; *På løynlege vegar* &ndash; barnebok
* 1986 &ndash; *Dogg* &ndash; diktsamling
* 1987 &ndash; *Stjerner i åkeren* &ndash; barnebok
* 1987 &ndash; *Morgonmusikk* &ndash; novellesamling
* 1989 &ndash; *Full fart for fire* &ndash; ungdomsbok
* 1990 &ndash; *Barndom. Sol - Barndom. Måne &ndash; diktsamling
* 1991 &ndash; *Mørkret set opp fellene sine* &ndash; diktsamling
* 1993 &ndash; *I solregn opnar andletet seg* &ndash; diktsamling
* 1995 &ndash; *Alle dei små bileta* &ndash; diktsamling
* 1996 &ndash; *Litt av ei jente* &ndash; ungdomsbok
* 1997 &ndash; *Inne i ein draum* &ndash; diktsamling
* 1997 &ndash; *Uventa fangst* &ndash; ungdomsbok
* 1997 &ndash; *Dikt i utval 1972-1997*
* 1997 &ndash; *Den ukjente mannen* &ndash; barnebok
* 1998 &ndash; *Nattsongaren* &ndash; prosa
* 1998 &ndash; *På isflaket* &ndash; barnebok
* 1999 &ndash; *Samling 99* &ndash; diktsamling
* 2000 &ndash; *Skuggar og omriss'' &ndash; diktsamling

## Referanser

## Kilder
* Presentasjon av Sigbjørn Heie i Forfatterkatalogen på Forfattersentrums nettsider

## Eksterne lenker
* Heie, Sigbjørnpå Aftenposten 
* Sigbjørn Heie på Kulturnett
*Digitaliserte bøker av Sigbjørn Heie i Nasjonalbiblioteket
Sunndal Flyklubb

**Sunndal Flyklubb** ble stiftet som *Indre Nordmøre Flyklubb* den 11. juli 1968. Flyklubben driver Vinnu flyplass i Sunndalen.

## Eksterne lenker
* Sunndal Flyklubb
* Sunndal Flyklubb hos Norges Luftsportsforbund/Norsk Aero Klubb
Medinah Country Club

**Medinah Country Club** er en golfbane i den amerikanske delstaten Illinois. Golfklubben ble grunnlagt i 1924 og disponerer et anlegg på 180 hektar, som inkluderer tre mesterskapsbaner. Medinah er best kjent for bane nr.&nbsp;3, en bane på 6&nbsp;865 meter som har vært arena for US Open tre ganger (1949, 1975 og 1990) og PGA-mesterskapet to ganger (1999 og 2006). I 2012 ble Ryder Cup arrangert på Medinah.

Mange golflegender har spilt på bane nr.&nbsp;3, og Byron Nelson, Cary Middlecoff og Tiger Woods har vunnet turneringer på banen. Tommy Armour var *head&nbsp;pro* på Medinah i flere år.

I tillegg til den berømte nr.&nbsp;3-banen, har Medinah to andre baner i et 54-hulls anlegg. Alle tre er tegnet av Tom Bendelow.

## Referanser


## Eksterne lenker
*
Norsk Barneblad

***Norsk Barneblad*** er et blad for barn på nynorsk. Det kommer per 2017 med 11 nummer i året og er beregnet på barn fra åtte år og oppover.

Bladet ble grunnlagt av Kristen Stalleland i 1887 og ble i begynnelsen kalt *Sysvorti* (dialektord for svarttrost), men ble omdøpt til *Norskt Barneblad* i 1891. Svarttrosten er fremdeles i bruk som maskot i bladet. Bladet ble utgitt i Grimstad 1887–1902, i Oslo 1902–64, i Larvik 1964–91, deretter i Oslo. Det utgis av en frittstående stiftelse og bringer variert stoff for barn, bl.a. tegneserier (mest kjent er Smørbukk som siden 1938 har hatt fast plass på baksiden av bladet).

*Norsk Barneblad* gir også ut juleheftene ''Juletre'', *[[Tuss og Troll]]* og *[[Smørbukk (tegneserie)|Smørbukk]]*.

Nana Rise-Lynum er redaktør (per 2017). Blant tidligere medarbeidere kan nevnes Inger Hagerup og Aslaug Låstad Lygre. Vidar Lund (Noregs Ungdomslag) er styreleder i *Norsk Barneblad*. Kristian Fjellanger (Noregs Ungdomslag) er ordfører i rådet for bladet.

## Referanser


## Eksterne lenker
* barneblad.no
* Historia til ''Norsk Barneblad''
* ''Smørbukk på nett'' om ''Norsk Barneblad''
Waleran de Beaumont, 4. jarl av Warwick

**Waleran de Beaumont, 4. jarl av Warwick** (født 1153, død 1203), også kjent som **Waleran de Neubourg** var en yngre sønn av Roger de Beaumont, 2. jarl av Warwick og Gundred de Warenne. 

Ved farens død i 1153 arvet den eldre broren William tittelen jarl av Warwick. Han døde i 1184 uten å ha fått en sønn, og tittelen gikk da videre til Waleran. Det oppstod problemer i forbindelse med dette, ettersom en svindler utgav seg for å være William, og gjorde det vanskelig for Waleran å opprettholde sitt krav på tittelen. 

I motsetning til sine forfedre ser han ikke ut til å ha vært en særlig aktiv soldat; han betalte *[[scutage]]* for å slippe å tjenestegjøre i Wales. Som jarl av Warwick hadde han allikevel en fremtredende posisjon ved hoffet, og han bar det høyre statssverdet ved kroningen av Johan uten land den 27. mai 1199. 

Han var sjenerøs med støtte til *Hospital of S. Michael*, et leprosarium i Warwick som faren hadde grunnlagt, og han gav også nonnene ved Pinley en eiendom i Claverdon og nonnen ved Wroxall en eiendom i Brailes. 

## Familie
Før 1190 giftet han seg med Margaret, datter av Henry de Bohun, 1. jarl av Hereford og Maud av Essex. De fikk fire barn:

# Henry de Beaumont, 5. jarl av Warwick
# Waleran de Beaumont
# Gundred de Beaumont, ble nonne i Pinley Abbey
# Alice de Beaumont, gift med William de Maudit. Deres sønn William ble den åttende jarl av Warwick, mens datteren Isabel de Maudit var mor til den niende jarlen. 

## Referanser
Nina Engelund

**Nina Engelund** (født 1952) er en norsk skuespiller som var med å starte Klomadu teater i 1982. Gruppen hadde sin første produksjon i 1983.  

Hun er utdannet lærer fra Hamar Lærerhøgskole, har antropologi grunnfag fra Universitetet i Oslo, og mellomfag i «Teater for Barn» fra Høgskolen i Oslo. Hun har lektorstatus i drama og teater, og arbeidet på Høgskolen i Hedmark.

Engelund er medlem av Norsk Skuespillerforbund, og var med å drive Klomadu teater en årrekke. Hun har også arbeidet i Teaterforum på Hamar, i flere enkeltstående teaterprosjekt, bl.a i de store, utendørs Laterna magica-forestillingene som ble skapt før og under Vinter-OL i 1994, og ved Hedmark Teater, der hun bl.a satte opp forestillingen «Dødsfresh».

Tilknyttet Klomadu teater har blant annet vært skuespiller Andreas Jaggi, regissør Helge Reistad, skuespiller Kristin Holtet, skuespiller og manusforfatter Karen Høie, regissør, manusforfatter og skuespiller Svein Gundersen, komponist Bjørn Sverre Kristensen, kostymedesigner Ola Jevnaker, scenograf Brit Johnson, dukkemaker Kirsten Ekern.

## Referanser


## Eksterne lenker
* 
* Soloforestillingen «Arransikt og stjernefolket» 
*Opptak av Arransikt og stjernefolket (NRK 1991)
*Svein Gundersen: Om Klomadu teater
*Om Laterna magica-forestillingene
* Omtale av forestillingen Kan den fly (Klomadu teater 2002)
Drektighetsforgiftning hos sau

**Drektighetsforgiftning** eller **ovine pregnancy toxaemia** er en sykdom som kan ramme sauer. Årsaksforholdet er det samme som for ketoacidose hos mennesker, og kan også ramme storfe etter kalving.

## Forekomst
Drektighetsforgiftning oppstår i de siste to måneder av drektighetstiden, og er vanligst hos søyer med flere fostre. 

## Symptom
Diagnosen er vanskelig å stille. Normal kroppstemperatur, manglende matlyst. Mage/tarm-funksjoner stopper opp. Søyen vil ikke flytte seg og har et «sløvt» uttrykk. Hodet blir holdt i en unaturlig stilling, ofte til en side og enten svært høyt eller svært lavt. Eventuelle bevegelser er stabbende, og søyen kan synes blind. Den reagerer lite på mennesker og dyr. Noen har skjelving i lepper, nesebor og ører. Etterhvert blir dyrene liggende og dør etter 1 til 6 dager. 

## Årsak
Ved lavt energiopptak kan stoffskiftet komme i ulage. I siste del av drektighetsperioden trenger søyen jevn god fôring. Hvis ikke, må søyen tære på egne sukkerreserver. Disse tar snart slutt og blodsukkeret synker. Fettet er da neste energikilde. Dette brytes ned i leveren i en prosess kalt ketose og produksjonen av giftige ketonlegemer øker da over det normale. Dette leder til ketoacidose der blodets pH synker. Sammen med lavt blodsukker leder dette til symptomene.

Forhold som kan gi lavt energiopptak:
* Man vet ikke at søyen har flere foster og fôrer søyen for lite
* Underfôring på grunn av svikt i kraftfôrleveranse eller dårlige forhold for sauer som går ute om vinteren.
* Nedsatt mage/tarm-funksjon, andre sauesykdommer eller at fostrene tar opp så mye plass i buken at søyen ikke har plass til fôret.

Hos storfe kan ketoacidose slå til i det første ukene etter kalving. Her er de det store energibehovet ved melkeproduksjon som gjør utslaget. Hos storfe kan sykdommen gjenkjennes på en aceton-aktig lukt i ånden, melk og urin.

## Behandling
Det finnes ingen effektiv medisin, det beste er om søyen blir kvitt fosteret. Dette kan framprovoseres med store mengder dexamethason (20 ml Vorenvet) eller ved keisersnitt. Glukose rett i blodet kan hjelpe, samt Ewolyt.

## Forebygging
Rikelig med fôr og vann.

## Referanser


## Litteratur
* Arne Maurtvedt (redaktør), Saueboka, 1989 Landbruksforlaget. ISBN 82-529-1219-2
* D.W. Pethick, D.B. Lindsay, 'Metabolism of ketone bodies in pregnant sheep', Br. J. Nutr. (1982). 48, 549-563
Charles Le Brun

**Charles Le Brun** (født 24. februar 1619 i Paris, død 12. februar 1690) var en fransk maler. Han var en av barokkens betydelige malere. 

Han studerte hos Simon Vouet og senere i Roma der han særlig ble inspirert av Nicolas Poussin. Han ble hoffmaler for Ludvig XIV fra 1662. Han ble direktør for Gobelinfabriken i 1663 og beskyttet av finansminister Colbert ledet han kunstlivet i Frankrike til langt inn på 1680-tallet. Le Brun var også en av grunnleggerne av Académie Royale de Peinture et Sculpture i Paris og ble senere direktør der. Han har gitt et betydelig bidrag til den kunstneriske utsmykkingen av slottet i Versailles. 

Han malte i samme akademiske tradisjon som Pierre-Jacques Cazes (1676–1754) og Charles de Lafosse (1636–1716).

## Referanser
Ray Traylor

**Raymond** «**Ray**» **Traylor** (født 2. mai 1962 i Marietta, Georgia, død 22. september 2004 i Paulding County, Georgia), best kjent som **Big Boss Man**, var en fribryter best kjent i World Wrestling Federation (World Wrestling Entertainment senere). Ray døde 42 år gammel av hjertestans.

## Referanser


## Eksterne lenker
*
Turgon

:*Denne artikkelen er om J.R.R. Tolkiens fiktive alve-konge. For den senere [[Riksforstanderen av Gondor]] med samme navn, se [[Turgon (riksforstander)]].*

**Turgon** var en alv fra J.R.R. Tolkiens litterære legendarium om Midgard. Turgon *den vise* var en av Noldoalvenes konger. Han var den andre av Fingolfins sønner, og bror til Fingon, Aredhel og Argon. Han ble etterhvert konge og hersker over den bortgjemte byen Gondolin. Navnet Turgon er en Sindarinisert form av hans Quenya navn ***Turukáno***, som antakelig betyr noe slikt som "Tapper herre".

Selv om Turgon opprinnelig var imot at Noldoene reiste fra Aman, ble han likevel med på ferden. Etter at Fëanor og hans sønner hadde forlatt resten av Noldoene og tatt de eneste skipene de hadde, var han med på å ledet folket over det farlige Helcaraxë med sin far Fingolfin. Han mistet sin kone, Elenwë i overfarten til Midgard, og slo seg ned ved Vinyamar i Nevrast. Der ble han herre over et blandet folk, både Noldoer og Sindaer.

Mens han ferdedes sammen med sin fetter Finrod Felagund langs elva Sirion, sendte Ulmo dem begge en drøm om at de skulle se etter et hemmelig skjulested, hvor de kunne være trygge for Morgoths kraft. I det følgende året åpenbarte Ulmo seg også direkte for Turgon og ledet ham til dalen Tumladen i Echoriath (De omkransende fjell). Dit flyttet Turgon senere i all hemmelighet, og brakte med seg en tredjedel av den opprinnelige hærskaren som hadde fulgt hans far Fingolfin, og mange av Sindaene, og de forlot Nevrast, og bygget byen Gondolin. Det at så mange av deres folk plutselig forsvant  ledet mange alver til å lete etter Turgons *Bortgjemte by*.
Turgon og folket hans forble i Gondolin i mange år, og Turgons datter, Idril, giftet seg men mannen Tuor etter at denne hadde blitt ledet inn i landet av drømmer sendt av Ulmo. Tuors komme hadde lenge vært forutsett av Ulmo, som også hadde gitt Turgon instrukser om å la det bli igjen en rustning i Nevrast til en framtidig budbringer, som viste seg å være Tuor. Tuors advarsler om fare ble avvist av Turgon, som stolte fullt og helt på at hans kongerike var en hemmelighet, og at hans alliertes, ørnenes, vaktsomhet skulle beskytt hans land mot alle Morgoths inntrengere eller spioner.

Turgon døde mens han forsvarte Gondolin da det på grunn av forræderi fra hans nevø Maeglin ble angrepet og plyndret av en av Morgoths hærskarer.
Malmedy

**Malmedy** er en by og en kommune i Ardennene, i Vallonia i provinsen Liège i Belgia. Kommunen har 11&nbsp;829 Innbyggere (2006). Byens navn ble tidligere stavet med en apostrof: «Malmédy», men denne ble lagt til den perioden byen var en del av Preussen og Tyskland. Byens offisielle navn er nå uten denne apostrofen. Byens språk er vallonsk.

Kommunen har stor grad av selvstyre og er som en del av Eupen-Malmédy og sammen med Waimes og de tysktalende belgiske kommunene i øst.

Malmedy har siden 1700-tallet vært et sentrum for papirindustri og skinnvareindustri.

Deler av Circuit de Spa-Francorchamps går gjennom kommunen.

## Historie
Byen er kjent allerede fra 648, da det ble anlagt et kloster her.

Byen har tradisjonelt vært en del av provinsen Liège, men ble i 1815, etter Napoleonskrigene overført til Preussen. Etter første verdenskrig ble det avholdt folkeavstemning i Malmedy og Eupen for å avgjøre om dette området skulle skilles ut fra Tyskland og overføres til Belgia, noen som ble resultatet, og disse kommunene ble overført til Belgia 5. mars 1925.

Under Ardenneroffensiven ble byen kjent for Malmedymassakren: Den 17. desember 1944 angrep SS-soldater fra Kampfgruppe Peiper (bestående av elementer fra 1. SS-panserdivisjon og 3. fallskjermdivisjon) under major Diefenthal en amerikansk kolonne fra 258th Field Artillery Observation Batalion. 120 amerikanske soldater som overga seg ble ført ut på et nærliggende jorde, hvorpå SS-soldatene åpnet ild mot dem med automatvåpen. Noen amerikanere klarte å flykte, mens andre berget livet ved å spille døde Totalt ble 85 amerikanske soldater drept. 

Til tross for at byen på dette tidspunktet var under amerikansk kontroll, ble den utsatt for omfattende bombing av United States Army Air Force i dagene 23. – 25. desember 1944 og rundt 200 sivile ble drept.

## Referanser


## Eksterne lenker
*
Kalvskinnet

**Kalvskinnet** er en bydel i den sørvestre delen av Trondheim sentrum, den såkalte Midtbyen. Navnet forekommer først i 1556, og skyldes sannsynligvis at området var verdsatt til ett kalveskinn i landskyld. I Sverres saga blir området kalt «akeren», dvs. «åkeren». 

Kalvskinnet er fra historien kjent som stedet hvor slaget mellom kong Sverre og Erling Skakke sto i 1179. Arkitektonisk er Kalvskinnet preget av bygårder fra forrige århundreskifte. Her finnes også en rekke institusjoner, blant annet i tilknytning til NTNU og helsevesenet. I tillegg finnes en rekke kirker og forsamlingslokaler i bydelen. Den nå nedlagte Kalvskinnet skole lå i bydelen.

Den vestligste delen er kjent som Skansen, den eneste tilgangen til Trondheims sentrum fra land. Tidligere var deler av området i militær bruk. Hæren la imidlertid ned sin aktivitet her på 1990-tallet. 

## Litteratur
* 
*

## Eksterne lenker
* 
* Wikioppføring av «Kalvskinnet» hos Strinda historielag
Martin County (Texas)

**Martin County** er et fylke i den amerikanske delstaten Texas. Det ligger i de sentrale delene av staten. Det grenser mot Dawson County i nord, Howard County i øst, Glasscock County i sørøst, Midland County i sør, Andrews County i vest og mot Gaines County i nordvest.

Martin Countys totale areal er 2 371 km² hvorav 2 km² er vann. I 2000 hadde fylket 4 746 innbyggere og administrasjonssenteret ligger i byen Stanton. Fylket har fått sitt navn etter nybyggeren Wylie Martin.

## Byer
*Stanton
*Tarzan
*Lenorah

## Referanser


## Eksterne lenker
*
Kirschwasser

**Kirschwasser** (direkte oversatt fra tysk; kirsebærvann) eller **Kirsch** er et klart brennevin framstilt ved dobbelt destillering av gjæra saft av små, svarte kirsebær. I dag brukes både søte og sure kirsebær, men opprinnelig ble kirsch framstilt av sure moreller av en type som vokser i og omkring Schwarzwald i Tyskland, som anses for kjerneområdet for kirschproduksjonen. Brennevin av kirsebærmesk er ellers kjent fra Sveits og Frankrike. Kirschwasser som produseres for salg er som regel utblanda til en alkoholstyrke på 40%. Til framstilling av ei helflaske kirsch går det med ca. 10 kg kirsebær.

Til forskjell fra kirsebærlikører er kirschwasser klart og usukra. Tradisjonelt er det blitt servert avkjølt i små glass som en aperitiff eller etter måltidet. Et godt kirschwasser har en behagelig smak og aroma av kirsebær, og kan godt drikkes temperert. 

Kirsch er en nødvendig ingrediens i sveitsisk ostefondue og i Schwarzwälder Kirschtorte. Det brukes også i enkelte drinker, som Lady Finger, Florida Cocktail og Black Forest.
Mitchell County (Texas)

**Mitchell County** er et fylke i den amerikanske delstaten Texas. Det ligger i de sentrale delene av staten. Det grenser mot Scurry County i nord, Nolan County i øst, Coke County i sørøst, Sterling County i sør, Howard County i vest og mot Borden County i nordvest.

Mitchell Countys totale areal er 2 372 km² hvorav 15 km² er vann. I 2000 hadde fylket 9 698 innbyggere og administrasjonssenteret ligger i byen Colorado City. Fylket har fått sitt navn etter nybyggerne og soldatene Asa og Eli Mitchell.

## Byer
*Colorado City
*Loraine
*Westbrook

## Referanser


## Eksterne lenker
*
Nolan County

**Nolan County** er et fylke i den amerikanske delstaten Texas. Det ligger i de sentrale delene av staten. Det grenser mot Fisher County i nord, Taylor County i øst, Runnels County i sørøst, Coke County i sør og mot Mitchell County i vest.

Nolan Countys totale areal er  km² hvorav 5 km² er vann. I 2000 hadde fylket  innbyggere og administrasjonssenteret ligger i byen Sweetwater. Fylket har fått sitt navn etter handelsmannen Phillip Nolan.

## Byer
*Blackwell
*Champion
*Decker
*Hylton
*Maryneal
*Nolan
*Roscoe
*Sweetwater
*Wastella
## Eksterne lenker
*
Taylor County (Texas)

**Taylor County** er et fylke i den amerikanske delstaten Texas. Det ligger i de sentrale delene av staten. Det grenser mot Jones County i nord, Callahan County i øst, Coleman County i sørøst, Runnels County i sør og mot Nolan County i vest.

Taylor Countys totale areal er 2 381 km² hvorav 9 km² er vann. I 2000 hadde fylket 126 555 innbyggere og administrasjonssenteret er byen Abilene. Fylket har fått sitt navn etter de tre brødrene Edward Taylor, George Taylor og James Taylor som alle døde i slaget om Alamo.

## Byer
*Abilene
*Buffalo Gap
*Impact
*Lawn
*Merkel
*Potosi
*Trent
*Tuscola
*Tye

## Eksterne lenker
*
Coleman County

**Coleman County** er et fylke i den amerikanske delstaten Texas. Det ligger i de sentrale delene av staten. Det grenser mot Callahan County i nord, Brown County i øst, McCulloch County i sør, Concho County i sørvest, Runnels County i vest og mot Taylor County i nordvest.

Coleman Countys totale areal er 2&nbsp;381 km² hvorav 9 km² er vann. I 2000 hadde fylket 9&nbsp;235 innbyggere og administrasjonssenteret ligger i byen Coleman. Fylket har fått sitt navn etter soldaten Robert M. Coleman, som var med på å undertegne den texanske uavhengighetserklæring og kjempe mot meksikanerne i slaget ved San Jacinto.

## Eksterne lenker
*
Genus

**Genus** kan sikte til

*Slekt (biologi) &ndash; der *genus* er det vitenskapelige ordet for *slekt*.
*Genus (matematikk) &ndash; et tall som karakteriserer topologien til algebraiske kurver og flater.
*Kjønn (grammatikk) &ndash; grammatisk kjønn, se femininum, maskulinum, neutrum og utrum.
*Sosialt kjønn &ndash; en betegnelse innen sosiologien som peker på kjønnet som en sosial konstruksjon
*Det aristoteliske genus kan ses som genus for de tre sistnevnte. Genus som slektsbegrep var allerede etablert da Aristoteles levde. Felles for alle betydninger er at de kan forstås som om de har noe med overbegrep eller hyperonym å gjøre. Er ansett for å komme fra gammel latin ( ca. til år 75 f.k), - gegnere som betyr å lage barn eller mer generelt å produsere (generere).
Sinsen stasjon

**Sinsen stasjon** er en T-banestasjon som ligger rett vest for Sinsenkrysset i Oslo. Stasjonen ble åpnet 20. august 2006 av Kronprins Haakon. Sinsen stasjon er en del av T-baneringen sammen med Nydalen stasjon og Storo stasjon.

## Plassering og betjening
Stasjonen ligger parallelt med Rv150 (Ring 3). Det er innganger fra begge sider av Trondheimsveien, som krysser T-banelinjen sør for stasjonen, og en inngang fra Hans Nielsen Hauges gate i nord.

Terrengmessig er dette i fortsettelsen av Torshovdalen, og innenfor bydel Sagene, og sånn sett egentlig utenfor strøket Sinsen. Dette gjør at stasjonen betjener sørøstlige Sandaker og nordøstlige Torshov (eller Åsen) like bra som nordvestlige Sinsen.


Fil:sinsen_stasjon.png|Nedgang til stasjonen fra Trondheimsveien.
Fil:Sinsen stasjon 2.jpg|Inngang til stasjonen fra Hans Nielsen Hauges gate.


## Eksterne lenker
*
Howard County (Texas)

**Howard County** er et fylke i den amerikanske delstaten Texas. Det ligger i de sentrale delene av staten. Det grenser mot Borden County i nord, Mitchell County i øst, Sterling County i sørøst, Glasscock County i sør og mot Martin County i vest. 

Howard Countys totale areal er 2 342 km² hvorav 4 km² er vann. I 2000 hadde fylket 33 627 innbyggere og administrasjonssenteret ligger i byen Big Spring. Fylket har fått sitt navn etter kongressmedlemmet Volney E. Howard.

## Byer
*Big Spring
*Coahoma
*Elbow
*Forsan

## Eksterne lenker
*
McCulloch County

**McCulloch County** er et fylke i den amerikanske delstaten Texas. Det ligger i de sentrale delene av staten. Det grenser mot Coleman County i nord, Brown County nordøst, San Saba County i øst, Mason County i sør, Menard County i sørvest og mot Concho County i vest.

McCulloch Countys totale areal er 2 780 km² hvorav 10 km² er vann. I 2000 hadde fylket 8 205 innbyggere og administrasjonssenteret ligger i byen Brady. Fylket har fått sitt navn etter general Benjamin McCulloch.

## Byer
*Brady
*Melvin

## Eksterne lenker
*